Diari Oficial de la Generalitat Valenciana


Sumari del DOGV 6907, del 21-11-2012 (2012/10938)

RESOLUCIÓ de 6 de novembre de 2012, de la Direcció General de Justícia, per la qual es resol definitivament el concurs de trasllat per a places vacants i de nova creació entre funcionaris dels cossos i escales de gestió processal i administrativa, tramitació processal i administrativa i auxili judicial de l'Administració de Justícia, anunciat per Resolució de 30 abril de 2012.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6907

Data del DOGV
:   21-11-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/10537


Data del document
:   06-11-2012

Organisme emissor
:   Conselleria de Justícia i Benestar Social

Tipus de document
:   Resolució

Descriptors 

:   * funcionari

RESOLUCIÓ de 6 de novembre de 2012, de la Direcció General de Justícia, per la qual es resol definitivament el concurs de trasllat per a places vacants i de nova creació entre funcionaris dels cossos i escales de gestió processal i administrativa, tramitació processal i administrativa i auxili judicial de l'Administració de Justícia, anunciat per Resolució de 30 abril de 2012. [2012/10259]
Vist l'expedient instruït com a conseqüència del concurs de trasllats convocat per Resolució de 30 d'abril (Boletín Oficial del Estado de 24 de maig de 2012), per a cobrir places vacants dels cossos o escales de gestió processal i administrativa, tramitació processal i administrativa i auxili judicial de l'Administració de Justícia.
Esta Direcció General de Justícia, de conformitat amb el que disposa el títol VIII de la Llei Orgànica 19/2003, de 23 de desembre, de modificació de la Llei Orgànica 6/1985, d'1 de juliol, del Poder Judicial i l'article 43 i següents i la disposició derogatòria única del Reglament d'ingrés, provisió de llocs de treball i promoció professional del personal funcionari al servici de l'Administració de Justícia, aprovat per Reial Decret 1451/2005, de 7 de desembre, ha disposat:
Primer
Fer públiques en l'annex les destinacions que amb caràcter definitiu han sigut adjudicades als funcionaris que han participat en el concurs de trasllats convocat per la resolució de la data esmentada anteriorment, que es corresponen amb les indicades en l'annex I de la resolució de convocatòria i les seues corresponents resultes.
Segon
Excloure del concurs de trasllats els funcionaris que s'indiquen en la pàgina web del Ministeri de Justícia .
Tercer
Declarar caducades les instàncies presentades pels participants en este concurs que no han obtingut destinació, per la qual cosa no seran tingudes en compte en futurs concursos de trasllats.
Quart
Declarar desertes les places no adjudicades en este concurs, llevat que es pretenguen amortitzar davant de la modificació de la plantilla orgànica o reordenació d'efectius d'un centre de treball, per la qual cosa es cobriran per funcionaris de nou ingrés.
Quint
Els funcionaris que hagen promocionat a un cos superior i hagen pres possessió en les oposicions convocades per les ordes JUS/2370/2011 i JUS/2371/2011, ambdós de 21 de juliol, i, al seu torn, hagen obtingut destinació en este concurs, no quedaran vinculats per este, en haver canviat de situació administrativa.
Sext
Per als funcionaris que es troben en actiu, en servicis especials o en excedència voluntària per l'atenció de familiars i no reingressen en cap dels cossos o escales a què fa referència este concurs, el cessament haurà d'efectuar-se en les dates que s'indiquen a continuació: tramitació processal i administrativa, el 26 de novembre de 2012; gestió processal i administrativa i auxili judicial, el 3 de desembre de 2012.
Sèptim
La presa de possessió de la nova destinació obtinguda per concurs, per als funcionaris indicats en el punt anterior, es produirà en els tres dies naturals següents al cessament, si no hi ha canvi de localitat del funcionari, o en els huit dies naturals següents, si implica canvi de localitat dins de la comunitat autònoma, i en els 20 dies naturals, si implica canvi de comunitat autònoma, a excepció de la Comunitat Autònoma de Canàries, Comunitat Autònoma de les Illes Balears, Ciutat de Ceuta i Ciutat de Melilla, que serà d'un mes, tant si el lloc de treball en les illes o en les ciutats és el d'origen com si és el de destinació. El termini possessori serà retribuït per l'administració competent respecte a la plaça obtinguda en concurs.
Octau
Si la resolució comporta reingrés al servici actiu a l'Administració de Justícia en els cossos/escales de gestió processal i administrativa, tramitació processal i administrativa o auxili judicial, procedents des de les situacions administratives d'excedència voluntària per prestació de servicis en el sector públic, excedència voluntària per interés particular, excedència voluntària per agrupació familiar o suspensió de funcions, el termini possessori serà de 20 dies naturals i s'haurà de computar des del dia de la publicació d'esta resolució en el Boletín Oficial del Estado.
En el cas que els funcionaris reingressats per mitjà d'este concurs es troben en actiu en un altre cos o escala de l'Administració de Justícia i no vullguen que s'interrompa la seua relació de servici amb l'Administració, bastarà que, dins del termini possessori de 20 dies naturals, prenguen possessió en el nou cos o escala, i es consideraran cessats en la seua antiga destinació amb la data immediatament anterior a la de la seua possessió en la nova plaça de reingrés. Per a això, atesa la necessitat de disposar del temps indispensable per a efectuar la presa de possessió, podran sol·licitar a la Gerència Territorial de Justícia de la seua actual destinació o a l'òrgan competent de la comunitat autònoma un permís retribuït de dos dies naturals si hi ha canvi de localitat, excepte aquells casos que hagen de desplaçar-se a Canàries, Illes Balears o Ceuta i Melilla, i en este cas el permís podrà ser de fins a tres dies naturals, el qual s'haurà de gaudir, en tot cas, dins del termini possessori. La presa de possessió en la nova destinació s'efectuarà durant els dies de permís indicats.
La comunitat autònoma competent, o la gerència territorial que corresponga, els concedirà l'excedència d'ofici en el cos o escala de procedència si esta es produïx en un cos o escala al servici de l'Administració de Justícia, i en esta destinació es consideraran cessats amb la data anterior a la de la seua possessió en els cossos o escales de gestió processal i administrativa, tramitació processal i administrativa o auxili judicial, a fi d'evitar la interrupció en la percepció dels seus havers.
Els funcionaris interins que actualment ocupen les places que han sigut adjudicades cessaran com a conseqüència de la possessió del titular.
Per a la formalització dels documents de cessament i/o presa de possessió, hauran de presentar-se en les seus de la Conselleria de Justícia i Benestar Social que s'indiquen a continuació i corresponguen, en atenció a la província on està destinada la plaça adjudicada:
Direcció Territorial d'Alacant
Rambla de Méndez Núñez, núm. 41-2a. planta
03201 Alacant
Direcció Territorial de Castelló
Carrer Major, núm. 76
12483 Castelló de la Plana
Direcció General de Justícia
Plaça de Sant Nicolau, núm. 2
46360 València
Els horaris en què hauran d'efectuar-se les compareixences en estes seus són els següents:
Formalització de cessament:
1. Tramitació processal i administrativa: 26 de novembre de 2012, d'11.00 a 14.00 hores.
2. Gestió processal i administrativa i auxili judicial: 3 de desembre de 2012, d'11.00 a 14.00 hores.
Formalització de preses de possessió (en els dies de termini possessori):
Horari: de 08.30 a 09.30 hores.
Reingrés en altres cossos: de 08.30 a 09.30 hores.
Nové
Contra esta resolució pot interposar-se un recurs potestatiu de reposició davant de la Direcció General de Justícia, en el termini d'un mes, o un recurs contenciós administratiu davant dels jutjats contenciosos administratius de la ciutat de València en el termini de dos mesos comptadors des de l'endemà de la seua publicació en el Boletín Oficial del Estado.
València, 6 de novembre de 2012.- El director general de Justícia: Julián Ángel González Sánchez.